REPUBLIKA HRVATSKA

VARAŽDINSKA ŽUPANIJA

**GRAD IVANEC GRADSKO VIJEĆE**

Trg hrvatskih ivanovaca 9.b.

Broj: 28 /2020.

Ivanec, 24. ožujak 2020. godine

**Predmet: Godišnje financijsko izvješće,**

dostavlja se

Poštovana gospodo Vijećnici,

Programom javnih potreba za sport grada Ivanca za 2019. godinu klasa:620-01/18-01/10; urbroj: 2186/12-02/34-18-3 koji je donesen na sjednici Gradskog vijeća dana 30. studenog 2018. godine temeljem točke 3. Raspodjela sredstava za sport, i točke 6.u obvezi smo, podnijeti Godišnje izvješće o realizaciji i prijenosu Proračunskih sredstava sportskim udrugama i klubovima članicama Zajednice.

Iz gore navedenog Programa izdvojeno je za djelatnost Zajednice sportskih udruga i njezinih članica iznos od 650.000,00 kuna, te za sportske manifestacije od značaja za grad Ivanec u iznosu od 33.500,00 kuna za koje u ovom izvješću dajemo njihov utrošak. Po Programu točkom 6. u obvezi smo dostaviti pismeno izvješće. U privitku ovog dopisa dostavljamo Vam, Tabelarni prikaz realizacije financijskih sredstava koja su iz Gradskog proračuna namijenjena sportašima, te kompletno financijsko poslovanje sportskih udruga članica Zajednice za 2019. godinu.

Nada sve, izvješćujemo Vas, a što je vidljivo u Tabelarnom prikazu, da su sva financijska sredstva za 2019. godinu koja su utvrđena prije same raspodjele, zacrtanom dinamikom proslijeđena svim sportskim udrugama. Kako se Javni natječaj provodio kao i lanjske godine za prva tri mjeseca su se dijelila financijska sredstva temeljem privremenog financiranja. Prve tri rate privremenog financiranja su dostavljene klubovima a devet rata dostavljat će se tijekom godine po planu dinamike tijekom mkalendarske godine. U dijelu financijskih sredstava koja su izdvojena za sportske manifestacije od značaja za grad Ivanec izvješćujemo da su sva utrošena, te za što postoje Odluke tijela Zajednice i zaključci Gradonačelnika, a pohranjeni su u arhivi Zajednice.

Napominjemo, da ukupan prihod sportskih udruga s Zajednicom koji iznosi **2.192.141,00** kuna za 2019. Godinu, a ukupan rashod iznosio je **2.084.784,42** kune. Iz Gradskog proračuna po Programu javnih potreba za sport u 2019. godini osigurano je bilo 650.000,00 kuna za organizirani i natjecateljski sport. Samim tim, nameće se zaključak, da su sportske udruge same namaknule još dodatnih **1.542.141,00** kuna, bilo raznim sponzorstvima, članarinama ili drugim aktivnostima. Novim Zakonom o vođenju poslovnih knjiga neprofitnih organizacija 5 sportskih udruga iskazalo je veći rashod od prihoda u iznosu od **53.568,79** kuna što je u odnosu na 2018. godinu smanjenje za 1 udrugu koje će manjak prihoda pokriti iz tekućih prihoda za 2020. godinu.

Što nam pokazuju financijski rezultati sportskih udruga u 2019. godini? Ništa novo u odnosu na 2018. godinu. Financijska sredstva Grada po PJP-u su iz godine u godinu identičana bez obzira na ukupan radst Gradskog proračuna. vidljivo je da Grad u ukuprnom prihodu sportaša i sportskih udruga učestvuje sa cca 33% ili su sportske udruge same uprihodovale 3 puta više nego im je Grad dao.

Svjesni činjenice da je ivanečka industrija u financijskim problemima, te da je kriza ostavila duboke tragove u privredi, pa tako i u samom sportu. više nego što se očekivalo, smatramo, da su sportske udruge svojom aktivnošću, namaknutim sredstvima od svojih dodatnih prihoda. Postavljamo si pitanje: do kada tako? Iz godine u godinu sponzorstva su sve rijđa i u namonalnim vrijednostima sve manja. Došli smo kao i mnogo godina unazad do samog vrha svojih potencijala, sposobnosti i objektivnih mogućnosti kod obilaska sponzora. Postignuti rezultati su realni a u nekim sportovima i nadmašuju očekivanja u srazu sa mogućnostima, te su samim tim, svakako opravdali financijska sredstva koja su im dodijeljena.

**Zbog gore navedenih pokazatelja i činjenica molimo Vas, da se financijsko izvješće za 2019. godinu prihvati.**

U nadi da su sportaši pokazali i dokazali po nebrojno puta, da su jedan od rijetko pozitivnih segmenata ovog društva i jedni od vodećim promotora Grada, te nedostatak financijskih sredstava, polako usporavaju njihov napredak i razvoj, ka još boljim i kvalitetnijim rezultatima, poglavito u ekipnim sportovima.

Očekujući da rad, trud i rezultati koje ostvaruju sportaši i članice Zajednice konačno budu prepoznate i nadasve priznate u ovom Gradu od Vas Gradskih vijećnika i naravno Gradonačelnika sportski Vas pozdravljamo.

S poštovanjem,

Prilog: - Tabela završnih računa za 2019.

* Obrazac: PROR-POT

**PREDSJEDNIK ZAJEDNICE:**

**Josip Šimunek**

Dostaviti: - naslovu

- Gradonačelnik, na pažnju

- pismohrana